宋·刘鉴《上尚郎中》六合阴沉一样云,行人白昼亦黄昏。贪财吏似方山犬,逃命民如入峡猿。典到琴书犹小事,卖抛田产更销魂。先生明共霜台月,照彻茅檐几泪痕。宋·贾似道《促织论赋》促织鬭时人要主,贪财饶大虫辛苦。总然赢得已着伤,当场必误下锋主。宋·无名氏《柳梢青·悟个不生不灭》悟个不生不灭。更不许、拈花摘叶。兴则高歌,醉眠芳草,梦游仙阙。有时苦劝人人,莫呀我、叮咛切切。走骨行尸,贪财恋色,枉消年月。元·马钰《柳梢青和古词韵二首》悟个不生不灭。更不肯、拈花摘叶。忻则高歌,醉眠芳草。攀游仙阙。有时普劝人人,莫讶我、丁宁切切。走骨行尸,贪财竞色,枉销年月。元·丘处机《满庭芳述怀》漂泊形骸,颠狂踪迹,状同不系之舟。逍遥终日,食饱恣遨游。任使高官重禄,金鱼袋、肥马轻裘。争知道,庄周梦蝶,蝴蝶梦庄周。休休。吾省也,贪财恋色,多病多忧。且麻袍葛屦,闲度春秋。逐疃巡村过处,儿童尽、呼饭相留。深知我,南柯梦断,心上别无求。
声明:星河图资源大多来自于网络,如若本站内容侵犯了原著者的合法权益,请联系我们进行处理。